af nl af ca en tr de en en en nl nl li es nl fr li en li af af af af af af af af af af af af nl nl nl af af af nl nl af ca af en en
Reëls – Paulandi – Leeupoort
Neem alle swartsakke met rommel na die dorp se ingangshek met jou vertrek – daar is ‘n versamelpunt vir die rommel. Leeupoort het geen straat vullisverwyderingsdiens nie en vullis wat agtergelaat word is ‘n gevaar vir die diere. Indien jy dit nie doen nie sal ons ongelukkig ‘n rekening van R100 moet stuur vir die koste wat ons die skoonmaakdienste moet betaal om dit te verwyder.
Alle skottelgoed moet asseblief afgedroog en weggepak word, moenie jou skottelgoed vir die skoonmaakdientste agter laat nie.
Moenie kinders sonder volwassetoesig op die klimraam toelaat nie. Ons neem geen verantwoordlikheid vir enige beserings nie en die gebruik van die klimraam is slegs op eie risiko.
Paulandi is ’n nierook-eenheid; rook asseblief buite en maak gebruik van die asbakkies wat voorsien word.
Moet onder geen omstandighede ’n vuur onbeman laat nie! Blus ’n vuur met water nadat dit klaar gebruik is. Neem asseblief die as saam met jou vullis die dag met vertrek.
Vermy geraasbesoedeling – dit versteur die diere en ander mense.
Moenie rommel strooi nie.
Indien jy nie by die eenheid is nie, sluit die deure en venters. Bobbejane en ape kan groot skade aanrig.
Die rioolsisteem is ’n septiesetenk wat oorloop na ’n stapelriool (“French drain”); dus versoek ons die gaste om slegs menslike afval en toiletpapier in die toilet af te spoel; geen voorwerpe nie. Dames maak gebruik van die asblik vir die weggooi van sanitêre afval.
Moet geen sterk chemikalieë in die drein afspoel nie, dit het ’n invloed op Leeupoort se watertafel.
Die spoedbeperking in die dorp is 25 km/h. Wees te alle tye op die uitkyk vir wild wat moontlik voor die motor kan inloop.
Let asseblief op na die natuurreservaat se hektye op die bord en hou daarby.
Geen troeteldiere, vuurwerke, vuurwapens of vierwielmotorfietse word toegelaat nie.
Jag en visvang in Leeupoort is streng verbode.
Leeupoort is ‘n geproklameerde natuurreservaat – geen klippe, plante, hout of diere mag verwyder word nie.
Respekteer te alle tye die wild en moet onder geen omstandighede die diere tart, jaag of terg nie.
Onthou altyd: Alhoewel die wild besonder mak lyk, bly hulle wildediere. Moet asseblief nie die risiko neem om hulle soos makdiere te hanteer nie.
Die eienaars van Paulandi behou die reg van toegang en oortreders sal gevra word om die perseel te verlaat.
Paulandi se eienaars sal nie verantwoordelik gehou word vir enige besering, verlies, uitgawe of skade van enige aard hoegenaamd gely of aangegaan deur enige persoon wat toegang het of gebruik maak van hierdie fasiliteit nie.
Copyright 2016 Paulandi-Leeupoort  Developed By P T A S C